 Ọṣun: Iléeṣẹ 17 jẹ bílíọnù méjìlá náírà owó orí Àwọn iléeṣẹ alaladani méje àti iléeṣẹ ìjọba àpapọ mẹwàá kan ni aje ọrọ yìí ṣí mọ lórí. Ìjọba ìpínlẹ Ọṣun ní òun ti parí gbogbo ìgbésẹ láti gbé àwọn iléeṣẹ tọrọ náà kàn lọ sílé ẹjọ ní kété tí gbèdéke náà bá ti parí. Olùbádámọràn lórí ọrọ owó orí sísán nípínlẹ Ọṣun, Amòfin Gbénga Àkànó ló sọ èyí nilú Ọṣogbo. Ó ní àwọn iléeṣẹ alaladani méje àti iléeṣẹ ìjọba àpapọ mẹwàá kan ni aje ọrọ yìí ṣí mọ lórí. Àwọn iròyin tì ẹ leè ní ìfẹ síí: Amòfin Àkànó dárukọ àwọn iléeṣẹ aladani tó jẹ ijọba lówó orí nípìnlẹ náà. Lára wọn la ti rí ileesẹ bíì Glo, 9Mobile, OAU, SAMMYA Nigeria Limited, Wetland Construction Nigeria Limited, LAPO Agric Development Initiative, National Centre for Technology Management, Centre for Energy Research and Development, CERD, Obafemi Awolowo Teaching Hospital àti NTA, Ile-Ife. Ẹwẹ, ó ní àwọn iléeṣẹ ìjọba àpapọ bíi iléeṣẹ aṣọbodè, iléeṣẹ ààbò ara ẹni lààbò ìlu, NSCDC, iléeṣẹ to ń mójútó wọléwọde lórílẹèdè Nàìjíríà, NIS pẹlú iléeṣẹ ọgbà ẹwọn lórílẹèdè Nàìjíríà náà ń jẹẹ lówó orí àwọn òṣìsẹ rẹ gbogbo. Lápapọ, Olùbádámọràn lórí ọrọ owó orí sísán nípínlẹ Ọṣun náà ní, owó tó lé ní bílíọnù méjìlá náírà ni àwọn iléeṣẹ tó lórúkọ jẹ ìjọba gégébí owó orí nípínlẹ Ọṣun. : Ìjọba ìpínlẹ Ọṣun ti fún àwọn iléeṣẹ tí wọn ń jẹẹ lówó orí ní gbèdéke ọjọ méje làti fi san owó orí tí wọn jẹ. 